## MODELI PËR DOKUMENTIN KONSULTATIV

Projektvendimi **“Për një shtesë dhe ndryshim në vendimin nr. 96, datë 4.2.2015, të Këshillit të Ministrave “Për përcaktimin e rregullave dhe procedurave të deklarimit, ruajtjes, regjistrimit dhe paaftësimit për armët e koleksionit”.**

|  |
| --- |
|  Ministria e Brendshme fton qytetarë, shoqëritë tregtare që kryejnë veprimtari të lejuara me armët, organizata të shoqërisë civile, organet e pavarura, ekspertë të fushës dhe përfaqësues të tjerë të publikut të interesuar për të kontribuar përgjatë procesit të konsultimit publik të projektvendimit “Për një shtesë dhe ndryshim në vendimin nr. 96, datë 4.2.2015, të Këshillit të Ministrave “Për përcaktimin e rregullave dhe procedurave të deklarimit, ruajtjes, regjistrimit dhe paaftësimit për armët e koleksionit”Ministria e Brendshme mirëpret:* Komente të përgjithshme publike mbi përcaktimet e rregullave dhe procedurave të deklarimit, ruajtjes, regjistrimit dhe paaftësimit për armët e koleksionit;
* Komente nga cilido që mund të njohë fushën e rendit dhe sigurisë publike, dhe kryesisht atë të kontrollit të armëve për përdorim civil pjesë e fushës së përgjegjësisë së Ministrisë së Brendshme, si dhe sugjerime në lidhje me modelet më të mira të procedurave dhe afateve për ushtrimin e të drejtave në lidhje me armët e koleksionit;

Kontributet tuaja do të konsiderohen përgjatë procesit të përmirësimit të mëtejshëm të projektlvendimit. Zyra e Ministrisë së Brendshme do të përmbledhë të gjitha sugjerimet dhe japë sqarime për mënyrën se si ato janë reflektuar në aktin e përmendur, dhe në rast se sugjerimet nuk reflektohen në projektvendim. |

Kohëzgjatja e konsultimeve:

|  |
| --- |
| Konsultimi publik do të zgjasë 1 muaj, nëpërmjet publikimit në RENJK, nga data 26 mars 2021 deri më 22 prill 2021. |

Si të përgjigjeni:

|  |
| --- |
| Mund të merrni pjesë në procesin e konsultimeve publike duke dërguar komente/kontribute për projektin:* Duke plotësuar formularin online të Regjistrit Elektronik për Projektligjin, në adresën elektronike: <http://www.konsultimipublik.gov.al>.
* Me email duke dërguar propozimet/sugjerimet tuaja në adresën e koordinatorit të konsultimit publik për Ministrinë e Brendshme Keti Suli, në adresën: keti.suli@mb.gov.al.
* Me shkresa zyrtare nga ministritë e linjës.
 |

|  |
| --- |
| Të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet:Znj. Keti Suli - Koordinatore e Konsultimit Publik, e-mail keti.suli@mb.gov.al. Znj. Margarita Vogli – Specialiste e Sektorit të Hartimit dhe Koordinimit të Strategjive, Drejtoria e Politikave dhe Strategjive, e-mail margarita.vogli@mb.gov.al  |

Datat dhe vendet e takimeve publike:

|  |
| --- |
| Duke filluar nga fillimi i vitit 2021 ka filluar puna për identifikimin e grupeve të interesit, përcaktimi i metodave të konsultimit dhe janë zhvilluar vazhdimisht takime të grupit të punës si dhe ekspertë në fushën e armatimit.Gjithashtu, janë zhvilluar edhe takime të grupit të punës me përfaqësues të misioneve/partnerëve ndërkombëtarë që ofrojnë bashkëpunim dhe asistencë në fushën e kontrollit të armëve, municioneve dhe eksplozivëve. Për shkak të natyrës së tyre teknike, projektvendimi u konsultua me ekspertët e SEESAC - Zyra e Evropës Juglindore dhe Lindore për Kontrollin e Armëve të Vogla dhe të Lehta, në një seminar dy ditor (8-9 shkurt 2021) me përfaqësues të drejtorive përgjegjëse për draftimin e projektvendimit në Ministrinë e Brendshme. |

Sfondi i propozimit legjislativ

|  |
| --- |
| Në kuadër të miratimit të ndryshimeve në ligjin nr. 74/2014 “Për armët” në dhjetor të vitit 2020 si dhe Urdhrit nr. 158, datë 25.11.2019 të Kryeministrit “Për marrjen e masave për rregullimin e dispozitave ligjore për aplikimin e shërbimeve vetëm online, nga data 01.01.2020” u paraqit e nevojshme të reflektoheshin ndryshimet e parashikuara në këtë ligj edhe në aktet nënligjore përkatëse për një qartësi më të madhe të procedurave dhe rregullave të deklarimit, ruajtjes, regjistrimit dhe paaftësimit për armët e koleksionit. |

Propozimet

|  |
| --- |
| Qëllimi i këtij projektvendimi është të lehtësojë procesin e marrjes së autorizimit si koleksionist, ose person i autorizuar për administrimin e armëve në muze, për personat fizikë dhe juridikë. Komunikimi online shërben si një portë nëpërmjet së cilës çdo person i interesuar mund të marrë nëpërmjet internetit, shërbime elektronike të ofruara nga institucionet kompetente.Ky projektvendim synon të realizojë ofrimin online të shërbimit të njoftimit të strukturës kompetente, duke reduktuar kohën e marrjes së shërbimit, duke evituar rradhët, burokracitë dhe duke i ofruar lehtësi personave të interesuar të marrin shërbimin e kërkuar nëpërmjet internetit etj. |

Pyetjet

|  |
| --- |
| *Jeni të ftuar të jepni komentet dhe kontributet tuaja për të gjitha aspektet e projekt-ligjit të propozuar.* * Si e vlerësoni kryerjen online të procedurë së dorëzimit të kërkesës, dokumentacionit dhe listës me armët që zotëron personi fizik dhe juridik, për të marrë autorizimin si koleksionist, ose person i autorizuar për administrimin e armëve në muze?
* Cfarë mendoni në lidhje me procedurën paaftësimit të armëve të koleksionit dhe ndjekjes së të njëjtave kritere dhe procedura si edhe për armët e tjera si psh realizimi i tij nga persona fizikë ose juridik, të pajisur me licencë nga Drejtoria e Përgjithshme e Policisë së Shtetit për paftësimin e armëve të zjarrit për përdorim civil?
* Si e vlerësoni parashikimin që armët e koleksionit iu nënshtrohen parashikimeve të legjislacionit në fuqi për trashëgiminë kulturore, në përputhje me rregullat e ndryshimit të pronësisë së armëve, mbajtjes, mbrojtjes, vlerësimit, administrimit dhe tjetërsimit të pronësisë të tyre?
 |